Kaikuja Suomen saloista
Maani kallis, en mä sallis
 Sun itkeväsi niin;
 En mä sallis, kieli kallis
 Sua sorrettavan vaan. –

 Suomen kielen, Suomen mielen
 Jo valta vahvukoon;
 Vieraan kielen, vieraan mielen
 Pois valta vaipukoon. –

 Ällös itke, ällös itke
 Sä armas synnyinmaa;
 Ällös itke, ällös itke
 Sun kieltäs kaikuvan:

 Sull’ on voitto, sull’ on voitto
 Sä suomalainen vaan;
 Sull’ on voitto, päivän koitto
 Uutt’ aikaa ilmoittaa:

 Siis iloitse, siis iloitse
 Sä kansa Väinön maan;
 Kieles voiva, koht’ on soiva:
 Se voiton, vallan saa!

Lähde: Tampereen Sanomat 8.2.1879.

Anonyymi
Runot
Tampereen Sanomat
1879